Любомир Тодоров
Да не се бърка с Любомир Милчев Тодоров (р. 1951), посланик в Австралия (2004-2008), говорител на МВнР.

Любомир Тодоров Тодоров е български дипломат.

Биография 
Роден е в София. Завършва Английската гимназия в София (1977) и „Международно право и международни отношения“ в Киевския университет (1985). През 1991 г. специализира в университета в Лийдс, Великобритания.

Владее английски и руски език; ползва френски език.

Дипломатическа кариера 
В Министерството на външните работи работи в областта на двустранната и многостранната дипломация, както и в консулската и прес-службата. В задграничните представителства на Република България заема следните дипломатически рангове и длъжности:
 1986 – 1990: аташе и трети секретар в Посолството на България в Норвегия и Исландия;
 1993 – 1996: втори секретар в Посолството на България в Тел Авив, Израел;
 1997 – 2000: временно управляващ Посолството на България в Аман, Йордания;
 2003 – 2005: съветник в Постоянното представителство на България към ОССЕ, ООН и другите международни организации във Виена, Австрия;
 2005 – 2007: пълномощен министър, временно управляващ Постоянното представителство на България към ОССЕ, ООН и другите международни организации във Виена, Австрия;
 2012 – 2016: извънреден и пълномощен посланик на България във Финландия.

След завръщането си от Финландия (2016) е директор на Дирекция „Човешки ресурси“ в МВнР.

Женен, с трима сина.

Източници 

Посланици на България в Йордания
Постоянни представители на България в ООН
Посланици на България във Финландия
Възпитаници на Първа английска езикова гимназия
Възпитаници на Киевския университет
Родени в София